Абу Бакр ас-Сиддикъ
Абӯ Бакр ас-Сиддӣкъ Ӏабдулла̄хӀ ибн Абу Къухьа̄фат ат-Таймӣ аль-Къурашӣ (Ӏаьр. أَبُو بَكْرٍ الصِّدِّيقُ عَبدُ اللّٰهِ بنُ أَبي قُحَافةَ التَّيمي القُرَشيّ‎‎; гергга 573 шеран 27 октябрь[…], Макка — 634 шеран 23 август, Мадийнат) — иза Рашидунин халифатан хьалхара халиф ву 632—634 шерашкахь урхалла дина, Мухьаммад пайхамаран ﷺ накъост а, визирь а, цуьнан стунда а, цо Мадийнате хӀижрат дечу хенахь цуьнца хилла волу некъахо а ву. Йалсаманица кхаъбаьккхинчу иттаннах цхьаъ ву. Суннатхоша пайхамараш а, элчанаш а дӀабевллачул тӀаьхьа нахалахь уггар диканиг а, чӀогӀа ийман дерг а, суьпа верг а, Мухьаммад пайхамарна ﷺ Ӏаишатал тӀаьхьа уггар дукхавезарг а лоруш ву иза. Дукхахьолахь цуьнан цӀе цхьаьнатуху «ас-Сиддикъ» аьлла йахначу цӀарца, и цунна Мухьаммад пайхамаро ﷺ шех чӀогӀа тешаш хиларна тиллина харц цӀе йу.